Document ID: 32009R0181

KOMMISSIONENS FORORDNING (EF) Nr. 181/2009
af 6. marts 2009
om suspension af interventionsopkøb af smør til fast pris indtil den 31. august 2009
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
under henvisning til Kommissionens forordning (EF) nr. 105/2008 af 5. februar 2008 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør (2), særlig artikel 12, stk. 2, og
ud fra følgende betragtninger:
(1)
Efter de oplysninger, som medlemsstaterne indsendte den 5. marts 2009 i henhold til artikel 12, stk. 1, i forordning (EF) nr. 105/2008, har den samlede mængde smør, der siden den 1. marts 2009 er tilbudt til intervention til fast pris, overskredet det loft på 30 000 tons, der er fastsat i artikel 13 i forordning (EF) nr. 1234/2007. Derfor skal interventionsopkøb af smør til fast pris suspenderes indtil 31. august 2009, en fast procentsats skal fastsættes for de mængder, som medlemsstaternes kompetente myndighederne modtager den 4. marts 2009, og de bud, som medlemsstaternes kompetente myndighederne modtager fra og med den 5. marts 2009, skal afvises.
(2)
Ifølge artikel 3, stk. 5, i forordning (EF) nr. 105/2008 skal smør, der tilbydes til intervention, pakkes og leveres i blokke på mindst 25 kg netto. Derfor bør de smørmængder, der er ganget med en fast procentsats, nedrundes til nærmeste multiplum af 25 kg.
(3)
Interventionsorganer skal straks underrette sælgerne efter offentliggørelsen af den faste procentsats og suspensionen af opkøb til fast pris. Det bør derfor fastsættes, at nærværende forordning træder i kraft på dagen for offentliggørelsen i Den Europæiske Unions Tidende -
UDSTEDT FØLGENDE FORORDNING:
Artikel 1
Interventionsopkøb af smør til fast pris suspenderes indtil den 31. august 2009.
Den samlede mængde smør, der er tilbudt til intervention, og som medlemsstaternes kompetente myndigheder modtager fra hver sælger, jf. artikel 12, stk. 1, i forordning (EF) nr. 105/2008, den 4. marts 2009, accepteres ganget med en fast procentsats på 65,0821 % og rundes derefter ned til nærmeste multiplum af 25 kg.
Bud, som medlemsstaternes kompetente myndigheder modtager fra den 5. marts 2009 og indtil den 31. august 2009, afvises.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. marts 2009.

Labels: 2
3
17
18